section_heading: Povijesni pregled
paragraph_text: Prije oko deset do dvanaest tisuća godina ljudi su započeli pripitomljavati životinje i kultivirati biljke radi prehrane. Prije ove Prve agrarne revolucije ljudi su se pretežno bavili lovom i skupljanjem kako bi priskrbili zalihe hrane. Iako su i dalje u svijetu postojale skupine lovaca i sakupljača, većina društava se usmjerilo na poljoprivrednu djelatnost. Početci poljoprivrede nisu se pojavili samo na jednom mjestu, već su se gotovo istovremeno pojavili diljem svijeta, vjerojatno kroz pokušaj uspjeha i pogreške u uzgoju različitih biljaka i životinja ili dugotrajnim ekperimentiranjem. Između prve agrarne revolucije prije nekoliko tisuća godina i 17. stoljeća, poljoprivreda se nije previše mijenjala.